"Dħuli, ċajtier u qatt ma jgerger" – Hekk iddeskrivew lil Frankie Cortis il-ħaddiema tad-Dar tal-Providenza fejn għex ħafna minn ħajtu wara l-mewt ta' ommu. Id-Dar tal-Providenza ħabbret il-mewt ta' Frankie Cortis filwaqt li qalet li kien bniedem dħuli, ċajtier, qatt ma jgerger, prudenti u maħbub minn kulħadd. Id-delizzju tiegħu kien li jisma' l-marċi allegri hekk kif kellu devozzjoni kbira lejn San Ġużepp. L-Arċikonfraternita' ta' San Ġużepp tar-Rabat tal-Imdina wkoll sellmet il-memorja ta' Frankie u qalet li kienet l-hena tiegħu jisma n-noti u l-kliem tal-Innu ta' San Ġużepp kemm fil-knisja u kemm mill-Banda L'Isle Adam li tant kienet għall-qalbu. L-ammirazzjoni lejn San Ġużepp kienet tispikka wkoll fil-kamra tiegħu fejn kellu diversi statwi tiegħu. Kull sena kien imur għall-Festa ta' San Ġużepp tar-Rabat. Fl-2015 kien iltaqa' mal-Papa Franġisku f'udjenza privata fil-Vatikan meta d-Dar tal-Provdienza kienet qed tiċċelebra l-50 sena mit-twaqqif tagħha. #td_uid_3_5ee4df0f44bdf .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/04/13183918/Frankie-Cortis-DTP-5-80x60.jpg) 0 0 no-repeat}#td_uid_3_5ee4df0f44bdf .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/04/13183846/Frankie-Cortis-DTP-2-80x60.jpg) 0 0 no-repeat}#td_uid_3_5ee4df0f44bdf .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/04/13183854/Frankie-Cortis-DTP-3-80x60.jpg) 0 0 no-repeat}#td_uid_3_5ee4df0f44bdf .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/04/13183928/Frankie-Cortis-DTP-6-80x60.jpg) 0 0 no-repeat}#td_uid_3_5ee4df0f44bdf .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/04/13183906/Frankie-Cortis-DTP-4-80x60.jpg) 0 0 no-repeat} 1 minn 5 Id-Dar tal-Providenza qalet li ironikament l-aħħar xewqa tiegħu kienet li meta jmut issirlu l-quddiesa fil-Knisja ta' Ġieżu u li l-Banda l-Isle Adam tar-Rabat takkumpanjaħ b'marċi allegri saċ-ċimiterju għax kien jgħid: "Dakinhar inkun fejn il-Mulej." Kellu jmut propju f'dan iż-żmien li dan ma jistax ikun possibbli. .td_uid_5_5ee4df0f4bf96_rand.td-a-rec-img{text-align:left}.td_uid_5_5ee4df0f4bf96_rand.td-a-rec-img img{margin:0 auto 0 0}